
ΑΡΙΘΜΟΣ ΦΥΛΛΟΥ 

ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός αρτιότητας οικοπέδων που βρίσκονται εντός των ορίων 

του οικισμού Ν. Επίδαυρου, Ν. Αργολίδας. 1 

Καθορισμός αρτιότητας οικοπέδων που βρίσκονται εντός των ορίων 
του οικισμού Ανυφίου, Σπηλείου - Λυγουριού, Δούκα Βρύση - 

Κεφαλοβρύσου, Πλατανίτη - Ανυφίου Ν. Αργολίδας. 2 

Διάκριση - κατάταξη οικισμού Δρεπάνου κοινότητας Δρεπάνου κα¬ 
θορισμός ορίων αυτού Ν. Αργολίδας. 3 

Καθορισμός, κατηγοριοποίηση ορίων, όρων και περιορισμών δόμη¬ 
σης στον οικισμό Αλεποχωρίου του Ν. Αρκαδίας. 4 

Τροποποίηση του εγκεκριμένου ρυμοτομικού σχεδίου στο Ο.Τ. 165 
Ν. Αττικής. 5 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 2050 (1) 


Καθορισμός αρτιότητας οικοπέδων που βρίσκονται εντός των ορίων του 
οικισμού Ν. Επιδαύρου, Ν. Αργολίδας. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181 Δ/3.5.85) «τρό¬ 
πος καθορισμού ορίων οικισμών της χώρας μέχρι 2.000 κατοίκους, κα¬ 


τηγορίες αυτών και καθορισμός όρων και περιορισμών δομήσεώς τους» 
όπως τροποποιήθηκε και ισχύει. 

1 ,α. Την κατηγοριοποίηση του εν θέματι οικισμού όπως αναφέρεται 
στην αριθ. 4330/15.12.86 απόφαση Νομάρχη. 

2. Την 4330/15.12.86 απόφαση Νομάρχη με την οποία καθορί¬ 
στηκαν και τα περιμετρικά όρια του οικισμού Ν. Επιδαύρου (ΦΕΚ 82 
Δ/87) · 

3. Την αριθ. 16/87 απόφαση Κοιν. Συμβουλίου Ν. Επιδαύρου. 

4. Το γεγονός ότι σύμφωνα με το άρθρο 5 παρ. 1 του Π. Δ/τος 
24.4.85, τα όρια αρτιότητας των οικοπέδων που περιλαμβάνονται 
μέσα στα όρια των οικισμών κυμαίνονται από 300 μ 2 ως 1000 μ 2 . 

5. Τη σύμφωνη γνώμη του Συμβουλίου ΠΕ.ΧΩ.Δ.Ε. (τμήμα Αργο¬ 
λίδας) που διατυπώθηκε στο πρακτικό της 23.7.87 (θέμα 3ο), αποφα¬ 
σίζουμε: 

Καθορίζουμε την αρτιότητα των οικοπέδων που βρίσκονται εντός 
των ορίων του οικισμού Ν. Επιδαύρου σε 300 μ 2 . 

Κατά παρέκκλιση εντός των ως άνω ορίων, θεωρούνται άρτια τα γή¬ 
πεδα με όποιο εμβαδόν είχαν κατά την ημέρα δημοσίευσης του από 
24.4.85 Π. Δ/τος (Φ.Ε.Κ. 181 Δ/3.5.85). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ναύπλιο, 20 Νοεμβρίου 1987 

Η Νομάρχης 
ΜΑΡΘΑ ΣΗΜΑΝΤΩΝΗ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 4996 · (2) 

Καθορισμός αρτιότητας οικοπέδων που βρίσκονται εντός των ορίων του 

οικισμού Ανυφίου, Σπηλείου - Λυγουριοϋ, Δούκα Βρύση - Κεφαλο- 

βρύσου, Πλατανίτη - Ανυφίου Ν. Αργολίδας. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181 Δ/3.5.85) «τρό¬ 
πος καθορισμού ορίων οικισμών της χώρας μέχρι 2.000 κατοίκους, κα¬ 
τηγορίες αυτών και καθορισμός όρων και περιορισμών δομήσεώς τους» 
όπως τροποποιήθηκε. 

1 .α. Την κατηγοριοποϊηση των εν θέματι οικισμών όπως αναφέρεται 
στις αντίστοιχες αποφάσεις Νομάρχη. 

2. Τις αποφάσεις Νομάρχη που αναγράφονται κατωτέρω και με τις 
οποίες καθορίστηκαν τα περιμετρικά όρια των αντίστοιχων οικισμών: 

Οικισμός Ανυφί Κοινότητας Ανυφίου αριθ. απόφ. 5460/4.2.87 
(ΦΕΚ 242Δ/18.3.87). 

Οικισμός Σπηλεία Κοινότητας Λυγουριού αριθ. απόφ. 809/4.3.87 
(ΦΕΚ 353Δ/30.4.87). 

Οικισμός Δούκα Βρύση Κοινότητας Κεφαλοβρύσου αριθ. απόφ. 
5455/7.1.87 (ΦΕΚ 87Δ/19.2.87). 

Οικισμός Πλατανίτης Κοινότητας Ανυφίου αριθ. αποφ. 819/ 
10.3.87 ΦΕΚ 324Δ/22.4.87). 

3. Τις αποφάσεις των Κοιν. Συμβουλίων: 4/87 Ανυφίου, 100/86 
Λυγουριού, 9/87 Κεφαλοβρύσου και 18/87 Ανυφίου. 

4) Το γεγονός ότι σύμφωνα με το άρθρο 5 παράγρ. 1 του Π. Δ/τος 
24.4.85 τα όρια αρτιότητας των οικοπέδων που περιλαμβάνονται μέσα 
στα όρια των οικισμών κυμαίνονται από 300 μ 2 ως 1000 μ 2 και επειδή 
μέχρι σήμερα η επιτρεπόμενη κατάτμηση στους ως άνω αναφερόμενους 
οικισμούς ήταν 2.000 μ 2 . 

5. Τη σύμφωνη γνώμη του Συμβουλίου ΠΕ.ΧΩ.Δ.Ε. (τμήμα Ν. Αρ¬ 
γολίδας) που διατυπώθηκε στο πρακτικό της 16.7.87 (θέμα 6ο), απο¬ 
φασίζουμε: 

Καθορίζουμε την αρτιότητα των οικοπέδων που βρίσκονται εντός 
των ορίων των οικισμών σε: 

Α. 400 μ 2 για τους οικισμούς Ανυφί και Πλατανίτης - Ανυφίου. 

Β. 600μ 2 για τους οικισμούς Σπηλεία - Λυγουριού και Δούκα Βρύση 
- Κεφαλοβρύσου. 

Κατά παρέκκλιση εντός των ως άνω ορίων, θεωρούνται άρτια τα γή¬ 
πεδα με όποιο εμβαδόν είχαν κατά την ημέρα δημοσίευσης του από 
24.4.85 Π. Δ/τος (Φ.Ε.Κ. 181 Δ'/3.5.85). 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ναύπλιο, 20 Νοεμβρίου 1987 
Η Νομάρχης 
ΜΑΡΘΑ ΣΗΜΑΝΤΩΝΗ 

-♦- 

Αριθ. 4925 (3) 

Διάκριση - κατάταξη οικισμού Δρεπάνου κοινότητας Δρεπάνου καθορι¬ 
σμός ορίων αυτού Ν. Αργολίδας. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Το Δ/γμα της 24.4.85 (ΦΕΚ 181Δ/85) «τρόπος καθορισμού 
ορίων οικισμών της χώρας μέχρι 2.000 κατοίκους, κατηγορίες αυτών 
και καθορισμός όρων και περιορισμών δομήσεώς τους». 

2. το γεγονός ότι ο οικισμός Δρεπάνου όπως προκύπτει από την καρ¬ 
τέλα κατηγοριοποιήσεως της σχετικής μελέτης α' φάση ανοικτών πό¬ 
λεων έχει τις προϋποθέσεις κατατάξεώς του στις περιπτώσεις στ, η, ια, 
ιβ της παραγράφου 1 του άρθρου 2 του ως άνω Δ/τος. 

3. Την τηρηθείσα διαδικασία από μέρους του Τ.Π. και Π.Ε. και της 
κοινότητος και το σχεδιάγραμμα σε κλίμακα 1:5.000. 

4. Την αριθ. 40/86 απόφαση του Κοινοτικού Συμβουλίου. 

5. Το γενόμενο επί τόπου έλεγχο από τους Ιωάννη Μιχαήλ Τοπ. Μη¬ 
χανικό καθώς και την προς τούτο από 21.1.87 τεχνική έκθεση των 
ιδίων μηχανικών. 

6. Την αριθ. 2/10/23.7.87 γνωμοδότηση του Συμβουλίου ΠΕ.¬ 
ΧΩ.Δ.Ε. του Νομού, αποφασίζουμε: 

α. Χαρακτηρίζουμε τον οικισμό Δρεπάνου, τουριστικό, αδιάφορο, δυ¬ 
ναμικό, συνεκτικό, μεγάλο. 

β. Καθορίζουμε τα όρια του οικισμού Δρεπάνου με στοιχεία: 1, 2, 3, 
4, 5, 6, 7, 8, 9, 10, 11, 12, 13, 14, 15,16,17, 18, 19, 20, 21, 22, 
23, 24, 25, 26, 27, 28, 29, 30, 31, 32, 1 όπως φαίνονται αυτά στα 
συνοδευτικά της παρούσας σχεδιαγράμματα σε κλίμακα 1:5.000 που 
αποτελούν αναπόσπαστο τμήμα της παρούσας εισηγήσεως και συντά¬ 
χθηκαν βάσει στοιχείων χαρτών και επί τόπου ελέγχου. 

γ. Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό τοπογραφικό διάγραμμα 
από την υπηρεσία ώστε να εξασφαλίζεται η συνέχεια των υπαρχόντων 
κοινοχρήστων χώρων και η δημιουργία νέων κοινοχρήστων χώρων 
σύμφωνα με την παράγρ. 1 του άρθρου 6 του από 24.4.85 Δ/τος. 

Η παρούσα απόφαση με το σχεδιάγραμμα οριοθέτησης του οικισμού 
που τη συνοδεύει να δημοσιευθεί στην Εφημερίδα της Κυβερνήσεως. 

Ναύπλιο, 19 Νοεμβρίου 1987 
Η Νομάρχης 
ΜΑΡΘΑ ΣΗΜΑΝΤΩΝΗ 

Αριθ. 235 ΕΠΑ (4) 

Καθορισμός, κατηγοριοποίηση ορίων, όρων και περιορισμών δόμησης 
στον οικισμό Αλεποχωρίου του Ν. Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τις διατάξεις του από 24.4,1985 Π.Δ/τος (ΦΕΚ 181Δ/ 
3.5.1985) «περί τρόπου καθορισμού ορίων οικισμού της Χώρας, κατη¬ 
γορίες αυτών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη οι¬ 
κισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Την υπ’ αριθ. ... απόφασή μας για την κατηγοριοποίηση των οικι¬ 
σμών του Ν. Αρκαδίας που έχουν πληθυσμό μέχρι και 2.000 κατοί¬ 
κους. 

5. Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

6. Την υπ’ αριθ. 5/29.10.87 γνωμοδότηση του Συμβουλίου ΧΟΠ 
του Νομού. 

7. Τις 8/87 αποφάσεις του Κοινοτικού Συμβουλίου, αποφασί¬ 
ζουμε: 

I. Επανακαθορίζουμε τα όρια του οικισμού Αλεποχωρίου του Ν. Αρ¬ 
καδίας με στοιχεία 1, 2, 3, 4, όπως αυτά φαίνονται στα συνοδευτικά της 
παρούσας σχεδιαγράμματα σε κλίμ. 1:5.000, που αποτελούν αναπό¬ 
σπαστα μέρη της απόφασης αυτής και συντάχθηκαν βάσει στοιχείων 
χαρτών και επί τόπου ελέγχου. 


II. Καθορίζουμε τους ακόλουθους γενικούς και ειδικούς όρους και πε¬ 
ριορισμούς δόμησης. 

Α. Γενικοί όροι δόμησης 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το ΠΔ. ΦΕΚ 181 Δ/3.5.1985 και για τον οικι¬ 
σμό Αλεποχωρίου του Ν. Αρκαδίας, αρτιότητα γηπέδου 500 τμ. 

3. Κατά παρέκκλιση εντός των ορίων των οικισμών θεωρούνται άρ¬ 
τια τα οικόπεδα με όποιο εμβαδόν είχαν στις 3.5.1985 ημέρα δημο¬ 
σίευσης του από 24.4.1985 Π. Δ/τος. 

Β. Ειδικοί όροι δόμησης 

Για τον οικισμό της ομάδας Αλεποχωρίου του Ν. Αρκαδίας τους ειδι¬ 
κούς όρους δόμησης που αναγράφονται στην καρτέλα που συνοδεύει τη 
μελέτη του οικισμού. 

III. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το τμήμα Πολεοδομίας και ΠΕ της Νομαρχίας ώστε να 
εξασφαλίζεται η συνέχεια των υπαρχόντων κοινόχρηστων χώρων και η 
δημιουργία νέων κοινόχρηστων χώρων σύμφωνα με τα οριζόμενα στις 
διατάξεις της παρ. 1 του άρθρου 6 του από 24.4.1985 Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμούς. 

Κατά τα λοιπά ισχύουν τα οριζόμενα στο Δ/γμα της 24.4.1985 
(ΦΕΚ 181Δ/3.5.1985). 

Η απόφαση αυτή με το σχεδιάγραμμα οριοθέτησης του οικισμού που 
τη συνοδεύει να δημοσιευθεί στην Εφημερίδα της Κυβερνήσεως. 

Τρίπολη, 20 Νοεμβρίου 1987 
Ο Νομάρχης 
ΓΡ. ΝΙΩΤΗΣ 




Υπουργείο Χωροταξίας Οικισμού και Περιβάλλοντος 

ΑΙΕΥΟΥΝΪΗ ΧΟΡΟΤΑΙΙΑΣ 

Αριθ. 21812/1637 * (5) 

Τροποποίηση του εγκεκριμένου ρυμοτομικού σχεδίου στο Ο,Τ. 165 Ν. 

Αττικής. 

Ο ΝΟΜΑΡΧΗΣ ΔΤΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70 αυτού. 

2. Τις διατάξεις του Α.Ν. 314/1968 (ΦΕΚ 47/Δ) όπως τροποποιή¬ 
θηκαν και συμπληρώθηκαν με το υπ’ αριθ. 1018/71 Ν. Δ/γμα {ΦΕΚ 
220/Α) και με την παρ. 3 του άρθρου 34 του Ν. 1577/85 ΦΕΚ 
210/Α. 

3. Το 183/9.5.86 Π. Δ/γμα (ΦΕΚ 70/Δ/5.6.86) με το οποίο με¬ 
ταβιβάστηκαν οι αρμοδιότητες έγκρισης τροποποιήσεων σχεδίων πό¬ 
λεων και καθορισμός όρων και περιορισμών δόμησης στους Νομάρχες. 

4. Τις αποφάσεις του Δημοτικού Συμβουλίου υπ’ αριθ. 35/9.3.87 


καθώς και αριθ. 198/27.7.87. 

5. Τη γνωμοδότηση του Συμβουλίου ΧΟΠ όπως διατυπώθηκε στο 
υπ’ αριθ. 26/87 θέμα 13ο - πρακτικό, αποφασίζουμε: 

Άρθρο 1. 

Εγκρίνεται η τροποποίηση του ρυμοτομικού σχεδίου Χαϊδαρίου στο 
Ο.Τ. 165, με την έγκριση της οδού Αλφειού και την επιβολή πρασιάς 
πλάτους 4.00 μ. στο Ο.Τ. 165α και πλάτους 3.00 μ. και 4.00 μ. στο 
Ο.Τ. 165 και όπως αναλυτικά φαίνονται στο σχετικό πρωτότυπο διά¬ 
γραμμα κλίμακας 1:500 που έχει θεωρηθεί απο την Δ/ντρια Πολεοδο¬ 
μίας Δυτ. Αττικής και αντίτυπο του δημοσιεύεται με αυτή την απόφαση. 

Άρθρο 2. 

Η απόφαση αυτή ισχύει από τη δημοσίευσή της στην Εφημερίδα της 
Κυβερνήσεως. 

Αιγάλεω, 19 Νοεμβρίου 1987 
Ο Νομάρχης 

Γ. ΑΝΑΝΙΑΔΗΣ 


ΔΜΜΟΙ ΧΑIΔΑΡΙΟΥ ίίεριοχ* 
ΤΡΟΠΟΠΟΙΗΣΗ ο °· Τ · 

